|  |
| --- |
|     |

Orientering om ændring i tilsynsplanen for gennemførelse af kvalitetstilsyn på FGU-institutionerne i 2021

På FGU-ledermødet d. 2. december 2020 orienterede vi jer om, at Styrelsen for Undervisning og Kvalitet (STUK) igangsætter tilsyn med kvaliteten af undervisningen på FGU i 2021. STUK gennemfører risikobaseret tilsyn, tematisk tilsyn og enkeltsagstilsyn.

Det risikobaserede tilsyn er et årligt tilsyn med forhold på skolerne, der angår de retningsgivende mål for FGU – elevtrivsel, fravær og overgang til uddannelse og job. STUK forventer fortsat at igangsætte det risikobaserede tilsyn i foråret 2021. STUK vender tilbage med nærmere information om den endelig tilsynsmodel forventeligt primo april.

Det tematiske tilsyn retter sig mod særskilte områder, hvor styrelsen vurderer, at der kan være risiko for manglende regeloverholdelse eller faglige udfordringer for skolerne. Det var oprindeligt forventningen, at STUK ville igangsætte et tematisk tilsyn på FGU i marts 2021. I lyset af den aktuelle situation med covid-19 er det besluttet, at udsætte det tematiske tilsyn. STUK vil vurdere situationen løbende og holde jer orienteret, når der foreligger en ny plan for iværksættelsen af et tematisk tilsyn.

Enkeltsagstilsyn er tilsyn med konkrete institutioners processer og resultater. Dette tilsyn er situationsbestemt i hvert enkelt tilfælde.

Eventuelle spørgsmål om tilsynet kan stilles til undertegnede eller til Henriette Nielsen, tlf. 33 92 52 70, e-mail henriette.nielsen@stukuvm.dk.

Med venlig hilsen

Anne Birgitte Jonsson

Teamleder

Direkte tlf. +45 30 89 06 38

Anne.Birgitte.Jonsson@stukuvm.dk